Kodukäijad (telesaade)

"Kodukäijad" on Eesti telesaade, kus kolm kodukäijatest detektiivideks kehastunud avaliku elu tegelast külastavad pererahva äraolekul teiste Eesti avaliku elu tegelaste kodusid ja püüavad ära arvata, kellele need kuuluvad. 

Meelelahutusliku elustiilisaate saatejuht ja produtsent on Kaidor Kahar. Esimene „Kodukäijate“ saade läks ETV-s eetrisse 31. detsembril 2020.

Sarisaate kaks esimest hooaega olid eetris ETV-s aastatel 2020–2022, kolmas hooaeg esilinastus Elisa Huubis 2024. aasta septembris.

Telesaade "Kodukäijad" põhineb Taani avalik-õigusliku televisiooni formaadil. Igas osas käivad saate detektiivid ühe tuntud inimese kodus ning peavad vihjete ja seal leiduvate esemete põhjal ära arvama, kes seal elab.

 Detektiivid 
 Anu Saagim – elustiiliekspert, kodukäija
 Mart Juur – kultuurikuller, kodukäija
 Raul Vaiksoo – arhitekt, kodukäija

 Kolmanda hooaja ülevaade 
Kolmas hooaeg koosneb kaheksast saatest, millest esimeses meenutatakse kahe varasema hooaja saateid, avalikustatakse seiku saadete telgitagustest ja käiakse läbi üle meeldejäävamaid hetki. Järgmistes osades aga mõistatatakse juba uutes kodudes, kellele need võiksid kuuluda.
EetrisOsa pealkiri01Elisa HuubisKaadri taga02Elisa HuubisAnu läheb vanni03Elisa HuubisPiinariistad elutoas04Elisa HuubisFrankofiilist peremees jälgib kõike05Elisa HuubisOh seda garderoobi06Elisa HuubisServeeritakse jänest07Elisa HuubisKodu nagu nukumaja08Elisa HuubisÜks imelik maja

 Vastuvõtt 
Sarja esimeses saates käidi külas Eesti selgeltnägijal Marilyn Kerrol, kes kolmele saatejuhile kristallide pealt ka tulevikku ennustas. Saate esimesed kaks hooaega, mida tootis ERR, olid väga populaarsed, meelitades telerite ette kuni 164 000 vaatajat. ERR-i päevakajaliste saadete peatoimetaja Peep Kala sõnul oli algul plaanitud teha seda sarisaadet kaks hooaega. Ka kolmas hooaeg, mis esilinastus Elisa Huubis, on väga soojalt vastu võetud.

Viited

 Välislingid 
 "Kodukäijate" esimeste hooaegade saated ERR Jupiteris
 "Kodukäijate" saateid Elisa Huubis
 Saatesari Elisa kodulehel

Kategooria:Eesti telesaated